דוב קצר-פנים

דוב קצר-פנים, דוב הבולדוג או ארקטודוס (שם מדעי: Arctodus; מילולית: "שן דוב") הוא סוג קדום של דוב צפון-אמריקני שחי בתקופת הפליסטוקן.

מאפיינים 
דוב קדום זה חי לצד חיות כמו ממותה, טיגריס שנחרבי, זאב בלהות, עצלן קרקע ועוד. בנוסף לציד, הארקטודוס גנב את הטרף של טורפים אחרים. היו לו לסתות חזקות ביותר שאיפשרו לו לכרסם עצמות פגרים. מחקרים אחרים מציעים כי הדוב קצר-פנים, כמו גם קרובו דוב המערות ובדומה לדובים המודרניים, היה אוכל כל, ועיקר תזונתו הייתה צמחונית אם כי ייתכן שטרף מעת לעת.

הדוב קצר-הפנים היה אחד הדובים הגדולים ביותר שהתקיימו אי-פעם (אך עדיין היה קטן מקרובו הארקטותריום). משקלו הגיע לכ-900 ק"ג, ומחקרים מצביעים כי ייתכן שאף לטון. סימני טלפיים בגובה של 4.6 מטרים על קירות מערת ריברבלוף סמוך לספרינגפילד, מיזורי מצביעים על גודלו העצום של הדוב.

הדוב נכחד בסוף הפליסטוקן, לפני כ-11,600 שנה. המין החי הקרוב אליו ביותר שחי כיום הוא דוב המשקפיים.

בתרבות 
דוב זה הופיע בסדרה מועדון הקרב הג'ורסי, שם הוא הורג אריה אמריקני.
דוב זה הופיע גם בסדרות טורפים פרהיסטוריים, העולם החדש הפראי ומפלצות שפגשנו.
בנוסף הוא הופיע במשחק עולם היורה: המשחק.

קישורים חיצוניים

הערות שוליים

בעלי חיים שתוארו ב-1854
דוביים פרהיסטוריים
מגה-פאונה של הפליסטוקן באמריקה הצפונית
יונקים שחיו בפליסטוקן באמריקה הצפונית
טורפים שחיו בפליסטוקן
טקסונים שתוארו בידי ג'וזף ליידי
מאובני טקסונים שתוארו ב-1854